Frida Watkins Franco

Frida Watkins Franco (Zumaia, Gipuzkoa, 2008) puntista da, atzelaria. 2025eko maiatzean Iron Cupeko txapelduna izan zen Elaia Gogenola Krajakekin batera eta Emakumea Pilotari txapelketa Maite Ortiz de Mendibilekin.

 Bizitza 
Zortzi urterekin pilotan hasi nahi izan zuen, baina lekurik ez zegola eta, zesta-puntan hasi zen, kasualitatez. Iñaki Osa Goikoetxea puntista ohia lehengusua da.

 Puntista ibilbidea 
Hasieran kinielak egiten zituzten zeuden neskak. Zumaian ez zuen ia ezer jokatu, gehienetan Mutrikun, Berriatuan edo Markinan jokatzen zuen, mutilekin eta mutilen kontra. Gero, 2023an, nesken artean jokatzen hasi zen, 2004 eta 2008 artean jaiotako 10-12 neska baitzeuden zirkuitua egiteko.

 2023 
2023ko lehen hiruhilekoan hiru astez, emakumeen Winter Series zesta-punta txapelketako partiduak jokatu ziren Durangoko Ezkurdi pilotaleku berrituan. Zortzi partehartzaileak 15 eta 18 urte arteko gazteak ziren. 500 lagunetik gora batu zituen emakumeen Winter Series txapelketako lehenengo jardunaldian. Maite Ortiz de Mendibil andetxarrak eta Maialen Aldazabal Aldazabal berriatuarrak joko biak irabazi zituzten Ihart Arakistain sopelarraren eta Frida Watkins zumaiarraren kontra. Lehenengoan atzetik hasi ziren (0-4/5-9) urduritasunak eraginda, baina Ortiz de Mendibil aurrean asmatzen hasi zenean jokoari buelta eman zioten: 15-12. Bigarren jokoa oso berdindua eta emozioz betea izan zen. Bikote biek tanto politak amaitu eta pilota zailak eraman zituzten. Hamaika, hamabi eta hamahirunako berdinketaren ostean, azken tanto biak alde berera joan ziren: 15-13. Bigarren jardunaldian Helena Barrenetxea durangarra (15 urte) eta 2022an munduko txapelketa irabazitako Eneritz Lizardi mutrikuarra (18 urte) finalerako pasea lortzen saiatu ziren, baina galdu egin zuten Erika Mugartegi eta Arai Lejardiren markinarren aurka.  Sarrera gabe gelditu zen jendea, aurreko partiduetan legez ETB1 katean finala ikusteko aukera izan zen. Winter Serieseko txapeldunak Erika eta Arai markinarrak izan ziren 12-15 eta 14-15 tantu lortuta.

 2024 
2024an Berriatuko liga bateko txapelduna izan zen. Berriatuan liga bat antolatzen da beti. Adibidez, liga bat jokatzen da bi hilabetez eta ondoren bi asteko atsedenaldia dago beste liga bat hasi aurretik, Ameriketako Estatu Batuetako leku batzuetan egiten den bezala.

2024ko apirilean txapelduna izan zen Zumaiako Master txapelketan Ihart Arakistain bikotekidearekin.

2024ko San Fausto torneoko emakumezkoen mailan, Helena Barrenetxea durangar bikotekidearekin, Bartzelonako bikoteari irabazi zion hasierako partidan.

 2025 

 Jai Alai liga 
2023an jokatu zuten estreinakoz emakumezkoen Winter Series txapelketa Durangoko Ezkurdi frontoian. Orduan, Eraman Jai Alai zesta-punta enpresako arduradunek helburutzat jarri zuten txapelketa gehiago antolatzea. Bide horri jarraituta 2025ean estreinakoz, Jai Alai liga antolatu zuten, hamar txapelketak osatua. Durangokoarekin batera, beste bederatzi txapelketak osatu zuten liga: Berriatuko Master Seriesa, Gasteizkoa, Lekeitiokoa (Bizkaia), Zumaiakoa (Gipuzkoa), Bilbokoa, Mutrikukoa (Gipuzkoa), Donibane Lohizunekoa eta Miarritzekoa (Lapurdi) eta denboraldiko zortzi pilotari onenak Lauko Finalerako sailkatu. Winter Series txapelketan lau bikote aritu ziren: Ihart Arakistain-Frida Watkins, Maite Ortiz de Mendibil-Maialen Aldazabal, Helena Barrenetxea-Arai Lejardi, eta Elaia Gogenola-Oaia Otaño

2025eko urtarrilean Berriatuko Mendibar frontoian Masters Serieseko finalerako txartela lortu zuen urtarrilaren 3an Elaia Gogenola berriatuarrarekin bikotea osatuta. Aurkariak Ihart Arakistain eta Arai Lejardi izan ziren. Aurreko astean Emakumea Pilotari txapelketa irabazi zuen, Maite Ortiz de Mendibilekin bikotea osatuta. 

2025eko abuztuan, 30 urteren ondoren, zesta punta itzuli zen Azpeitira. Frida Watkinsek bikoteka jokatu zuen Jai Alai frontoian munduko kirolik azkarrenean, non pilotak 300km/h baino gehiagoko abiadura har dezakeen. 

2025eko irailaren 27an, Zesta Puntako San Fausto Nazioarteko Txapelketak une gogoangarrienetako bat bizi izan zuen larunbatean, emakumezkoen kategorian, Durango Klubeko bi talde ordezkarien arteko norgehiagokoarekin. Ezkurdi Jai Alaiko harmailetan ikusle ugari bildu zituen derbian, Helena Barrenetxeak eta Frida Watkinsek finalerdietarako txartela lortu zuten, Martina Uribe eta Eneritz Lizardi Azpiazu bikoteari bi seteetan irabazi ondoren. 

 Palmaresa 

 2024an, Zumaiako Master txapelketa, Ihart Arakistainekin batera.
 Emakumea Pilotari txapelketa Maite Ortiz de Mendibilekin batera

 Erreferentziak 

 Kanpo estekak 

Kategoria:Zumaiarrak
Kategoria:Puntistak
Kategoria:Emakume kirolariak
Kategoria:Gipuzkoako kirolariak